Diari Oficial de la Generalitat Valenciana


Sumari del DOGV 5379, del 02-11-2006 (2006/11534)

Concurs per a la selecció d'agent urbanitzador per al desenvolupament del programa d'actuació integrada de la unitat d'execució número 5 del vigent PGOU.
---------------------------------------------------------------------------------------------------------------------------------------------------------

### Dades del document

Número de DOGV
:   5379

Data del DOGV
:   02-11-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/11670


Data del document
:   20-09-2006

Organisme emissor
:   Ajuntament de Benicarló

Tipus de document
:   Concurs

Descriptors 

:   * Benicarló
    * indústria de la construcció
    * licitació
    * contracte d'obres

Concurs per a la selecció d'agent urbanitzador per al desenvolupament del programa d'actuació integrada de la unitat d'execució número 5 del vigent PGOU. [2006/A11633]  
1. Poder adjudicador  
1.1 Denominació oficial i adreça.  
Ajuntament de Benicarló. C/ Ferreres Bretó, núm. 10. CP 125809. Tl: 964 46 50 04  
1.2 Adreça per a obtenir informació i documentació.  
Ajuntament de Benicarló. C/ Ferreres Bretó, núm. 10. CP 12439. Tl: 964 46 50 04  
Internet: www.ajuntamentdebenicarlo.org  
2. Objecte del contracte  
Concurs per a la selecció d'agent urbanitzador per al desenvolupament del programa d'actuació integrada de la unitat d'execució número 5 del vigent PGOU.  
2.2 Descripció.  
Desenvolupament del PAI de la unitat d'execució 5  
2.3. Lloc on es realitzarà l'obra.  
Unitat d'execució 5 del PGOU.  
2.4 Nomenclatura de classificació CPV.  
78973606. Treballs de construcció.  
2.5 Duració del contracte i termini d'execució.  
Termini presentació de proposicions: 5 mesos des de la data d'enviament de l'anunci de concurs al DOUE. La data d'enviament figurarà en la publicació de l'anunci de concurs en el DOGV.   
Termini màx. presentació del p. reparcel·lació: 6 mesos des de formalització contracte aj. - urbanitzador.   
Termini màx. inici selecció de l'empresari . constructor: 1 mes des de formalització contracte aj - urbanitzador.   
Termini màx. inici obres: 3 mesos des d'aprovació projecte reparcel·lació   
Termini màx. execució urbanització: 6 mesos des de selecció constructor.   
Termini màx. edificació dels solars: 2 anys des de recepció obres urbanitz.   
2.1.9 Admissibilitat de variants, requisits i límits.  
En tot cas, d'acord amb el que estableix l'apartat g) de l'article 131 LUV, no es consideraran variants les modificacions de l'àmbit territorial que suposen mers retocs o ajustaments de detall.  
Per al desenvolupament del programa s'admetran les variants següents:  
a) En desplegament del PAI sí que podran presentar-se documents de planejament modificatiu de l'ordenació detallada vigent, sense increment de l'IEB. No en serà admissible una disminució superior al 10%.  
b) Les alternatives tècniques sí que podran ampliar l'àmbit territorial que es programa.  
c) Podrà ajustar-se l'aprofitament tipus previst pel planejament superior en el cas que s'apliquen coeficients d'homogeneïtzació per a comparar els aprofitaments establits per a les diferents tipologies. En qualsevol cas, el projecte de reparcel·lació definirà el DREC definitiu.  
3.1.1 Depòsits i garanties.  
S'estableix com a garantia provisional un percentatge del 2% sobre el pressupost de càrregues d'urbanització, inclosos impostos, que s'estableix provisionalment en 460.000 euros. Este pressupost de càrregues inclou el conjunt del carrer Llaurador, el carrer de Madrid en l'àmbit indicat en plànols i l'espai lliure establit en plànols.  
Esta quantitat estimada com a càrregues d'urbanització es considera preu cert de licitació i té caràcter de màxim.  
La garantia definitiva s'estableix en un 10%, del preu final adjudicat.  
3.1.4 Condicions de participació.  
Podran participar totes les persones, naturals o jurídiques que tinguen plena capacitat d'obrar i no estiguen sotmeses a cap de les causes de prohibició de contractar establides en l'article 20 del TRLCAP.  
3.2.1 Presentació de documentació.  
Els qui pretenguen concórrer a la licitació per a l'adjudicació del programa hauran de presentar en el Registre General de l'Ajuntament de Benicarló, passeig de Ferreres Bretó, 10, en el termini establit en estes bases, comptador des de l'enviament de l'anunci de licitació en el Diari Oficial de la Unió Europea, i en horari de 09.00 hores a 14.00 hores, de dilluns a divendres, les seues proposicions, integrades per dos sobres tancats, identificats en el seu exterior amb la indicació de la licitació a què concórreguen i signats pel licitador o persona que els represente, assenyalant el nom i cognoms o raó social del proponent.  
Documentació que cal aportar:  
Sobre 1. Documentació administrativa.  
(Segons les bases generals publicades en el BOP de 27 de juny del 2006).  
1. Documentació acreditativa de la personalitat i capacitat d'obrar:  
1.1 Si l'empresa fóra una persona jurídica, l'escriptura de constitució o modificació, si pertoca, inscrita en el Registre Mercantil, quan este requisit siga exigible conforme a la legislació mercantil aplicable. Si no ho fóra, l'escriptura o document de constitució, estatuts o acte fundacional on consten les normes per les quals es regula la seua activitat, inscrits, si pertoca, en el corresponent registre oficial, així com el codi d'identificació fiscal (CIF). Estos documents hauran de reflectir el règim jurídic exacte del licitador en el moment de la presentació de la proposició.  
1.2 Si es tracta d'un empresari individual, el document nacional d'identitat o document que, si pertoca, el substituïsca reglamentàriament, així com el número d'identificació fiscal quan este no conste en aquell.  
1.3 Els qui actuen en nom o representació d'una persona jurídica hauran d'aportar una còpia del DNI i poder acreditatiu de la seua representació degudament validat pel secretari de la corporació. Si el document acreditatiu de la representació inclou una delegació permanent de facultats, haurà de figurar inscrit en el Registre Mercantil.  
1.4 Quan es tracte d'empresaris no espanyols d'estats membres de la Unió Europea o signataris de l'Acord sobre l'Espai Econòmic Europeu, la capacitat d'obrar s'acreditarà mitjançant la seua inscripció en el registre professional o comercial, quan este requisit siga exigit per la legislació de l'Estat respectiu.   
Els concursants estrangers adjuntaran una declaració de sotmetiment exprés a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del PI, amb renúncia expressa, si pertoca, al fur jurisdiccional estranger que poguera correspondre-li.  
2. Resguard acreditatiu de constitució de la garantia provisional.  
3. Declaració responsable de no estar sotmés a cap causa d'incompatibilitat o a les prohibicions per a contractar amb l'administració que determina l'article 20 del Text Refós de la Llei de Contractes de les Administracions Públiques (TRLCAP), aprovat per Reial Decret Legislatiu 2/2000, de 16 de juny.  
4. Certificat acreditatiu d'estar al corrent en el compliment de les obligacions amb la Seguretat Social, expedida per la Tresoreria General de la Seguretat, en relació amb les circumstàncies que s'enumeren en l'article 14 del RGLCAP.  
5. Certificat de l'Agència Tributària acreditatiu d'estar al corrent en el compliment de les obligacions tributàries, entenent com a tals les que s'enumeren en l'article 13 del RGLCAP, excepte la referida a l'apartat 1, paràgraf a) de l'article 13, que s'acreditarà mitjançant la presentació de l'alta, referida a l'exercici corrent, o de l'últim rebut de l'impost sobre activitats econòmiques, completat amb una declaració responsable de no haver-se donat de baixa en la matrícula de l'esmentat impost. No obstant això, quan l'empresa no estiga obligada a presentar les declaracions o documents a què es refereix tal article, s'acreditarà esta circumstància mitjançant una declaració responsable.  
6. En el cas de concórrer a la licitació diverses empreses en unió temporal, tots els empresaris hauran d'aportar els documents acreditatius de la seua personalitat i capacitat d'obrar, a més d'un escrit de compromís on s'indicaran: els noms i circumstàncies dels qui la constituïsquen; la participació de cada un d'ells, l'assumpció de constituir-se formalment en unió temporal en cas de resultar-ne adjudicataris i la designació d'un representant únic durant la vigència del PAI. L'esmentat document haurà d'estar signat pels representants de cada una de les empreses que componen la unió.  
7. Acreditació de la solvència econòmica i financera en la forma que estableix l'article 122 de la LUV, sense perjudici que les bases particulars concreten els documents i nivells de solvència exigits.  
8. Acreditació de la solvència tècnica i professional en la forma que estableix l'article 123 de la LUV, sense perjudici que les bases particulars concreten els documents i nivells de solvència exigits.  
9. Acta notarial acreditativa de la remissió pel licitador dels avisos d'inici del procediment de gestió indirecta a què es refereix l'article 134.4 de la LUV i del sotmetiment a informació pública dels documents que indica l'esmentat article en el seu apartat primer i la publicació dels anuncis en el Diari Oficial de la Generalitat i en un diari dels que s'assenyalen en l'apartat segon. El termini per a presentar al·legacions que s'establirà en els anuncis serà d'un mes comptador des de l'endemà de la publicació en el Diari Oficial de la Generalitat.  
10. Compromís del licitador d'aportar, una vegada transcorregut el termini d'un mes d'exposició al públic de la seua alternativa i en el termini dels deu següents, una acta notarial que deixe constància fefaent de totes les al·legacions presentades.  
11. Als efectes establits en l'article 120.4 de la LUV, el licitador haurà de presentar, mitjançant una declaració responsable, la relació d'empreses vinculades a ell en els termes establits en l'article 234 del TRLCAP.  
Inclourà un compromís exprés de l'aspirant a urbanitzador d'habilitar una seu al municipi per a assumir l'atenció personalitzada en els períodes d'informació pública dels documents de gestió, mitjançant personal amb una qualificació tècnica i disponibilitat horària que es detallaran.  
Sobre 2. Alternativa tècnica i proposició.  
2.1 Alternativa tècnica:  
a) Identificació del document de planejament que regule l'ordenació detallada que cal desenvolupar. Si este ja estiguera aprovat amb anterioritat al concurs, n'hi haurà prou amb la referència a la seua identificació. En qualsevol altre cas, l'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit del programa.   
b) Justificació del compliment de les condicions d'integració de l'actuació amb l'entorn.  
c) Existència o no d'agrupació d'interés urbanístic i, si pertoca, estatuts i acords socials seus.  
d) Terminis proposats per al desenvolupament de l'actuació. Per als terminis d'edificació, si pertoca, caldrà tenir en compte que no s'atorgaran llicències d'edificació fins que no s'haja completat la implantació de tots els serveis que hagen d'instal·lar-se sota rasant.  
e) Projecte d'urbanització.  
f) Enunciat dels objectius complementaris, amb la indicació expressa dels compromisos d'edificació simultània a la urbanització que estiga disposat a assumir l'urbanitzador i els propietaris associats per damunt del mínim legal establit.  
g) Mesures de control de qualitat i de gestió mediambiental, que està disposat a assumir a càrrec seu l'urbanitzador per damunt del mínim exigible. En tot cas, haurà d'emprar-se un 1% del PEM per a control de qualitat. Per a la recepció de l'obra per part de l'administració, caldrà adjuntar un document d'acceptació de les instal·lacions per part de les diferents companyies subministradores de serveis i el servei d'enllumenat públic contractat a nom de l'Ajuntament de Benicarló. Igualment, el director tècnic de l'obra haurà de certificar que totes les parcel·les integrades en el programa disposen de tots els serveis urbanístics a la vora d'estes i l'urbanitzador ho haurà de ratificar.  
h) Inventari preliminar de construccions, plantacions i instal·lacions que per al seu enderroc, destrucció o eradicació exigisca la urbanització.  
i) Estimació preliminar i general de despeses d'urbanització variables.  
j) Si la proposta modifica l'ordenació estructural, caldrà adjuntar la documentació establida en els articles 72 a 74 LUV.   
2.2 Proposició juridicoeconòmica (en un sobre tancat identificat en el seu exterior amb la indicació de la licitació a què concórreguen i signat pel licitador com els sobres 1 i 2).:  
La proposició juridicoeconòmica s'ajustarà al model que s'integra en les present bases com a annex I.  
3.2.2 Capacitat econòmica i financera.  
La solvència econòmica i financera de l'urbanitzador s'acreditarà, sense perjudici del que disposen els apartats 2. 3 de l'article 122 de la LUV, mitjançant els documents següents:  
1. Informe d'institucions financeres o justificació de l'existència d'una assegurança d'indemnització per riscos professionals.  
2. Declaració sobre el volum global de negocis relatiu als tres últims exercicis.  
3.2.3 Capacitat tècnica.  
La solvència tècnica i professional s'acreditarà, sense perjudici del que disposen els apartats 2. 3 de l'article 123 de la LUV, mitjançant els documents següents:  
1. Relació dels programes d'actuació integrada promoguts i gestionats pel concursant.  
2. Indicació de l'equip tècnic, estiga o no integrat en l'estructura organitzativa de l'urbanitzador, que participarà en la gestió del programa d'actuació integrada, atenent el que disposa l'article 301 del Reglament d'Ordenació i Gestió Territorial i Urbanística, amb especial menció dels responsables del control de qualitat.  
4.1 Tipus de procediment.  
Obert.  
4.2 Criteris d'adjudicació.  
En relació amb l'alternativa tècnica   
Millora en la qualitat tècnica de les solucions constructives per a la urbanització i, si pertoca, l'edificació que sobre els mínims exigits en estes bases, estiga disposat a assumir a càrrec seu l'urbanitzador: 6,00 punts   
Programa d'edificació d'habitatges de protecció pública o edificacions d'interés social que estiga disposat a promoure l'urbanitzador: 4,00 punts   
Inversions en programes de restauració paisatgística o d'imatge urbana -   
Acurtament de termini global: 4,00 punts   
Compromisos addicionals assumits per l'urbanitzador: 4,00 punts  
Mesures de control de qualitat i mediambiental que estiga disposat a assumir l'urbanitzador per damunt de les mínimes exigibles: 2,00 punts   
En relació amb la proposició juridicoeconòmica.   
Import total de les càrregues d'urbanització que es transferirà sobre els propietaris en €/m2t homogeneïtzat: 14,00 punts   
Coeficient de canvi: 10,00 punts  
Major percentatge de terrenys propis o d'associats que quedaran afectes en Registre de la Propietat al compliment d'obligacions especials d'edificació: 3,00 punts  
Percentatge de propietat disposat a assumir o col·laborar en l'execució del programa: 10,00 punts   
Menor percentatge d'aprofitament que haja de ser posat a disposició de l'urbanitzador com a retribució de tercers amb els quals no tinga contracte suficient: 3,00 punts   
4.3.4 Fi de termini de presentació d'ofertes pels licitadors: 20.02.2007  
4.3.6 Llengua en què poden presentar-se les ofertes: castellà o valencià.  
6.3 Informació addicional.  
Les bases generals per a l'adjudicació, desenvolupament i execució de programes d'actuació integrada, per mitjà de gestió indirecta al municipi de Benicarló, han sigut publicades en el Butlletí Oficial de la Província de Castelló el 27 de juny del 2006 i estan vigents des del 14 de juliol del 2006.  
L'anunci de licitació ha sigut remés per a la seua publicació en el Diari Oficial de la Unió Europea en data 20 de setembre del 2006.  
Benicarló, 20 de setembre de 2006.. El tinent d'alcalde delegat de l'Àrea d'Urbanisme: Utiliano Martínez Sánchez.